Názov zákazky: „Technológie na zvýšenie úrovne kybernetickej a informačnej bezpečnosti prevádzky IT na MIRRI SR“
Predmet zákazky: Predmetom zákazky je dodanie hardvéru, softvéru, licencií a služieb technológií na zvýšenie úrovne kybernetickej a informačnej bezpečnosti prevádzky IT na MIRRI SR, ktoré majú zvýšiť úroveň kybernetickej a informačnej bezpečnosti prevádzkovaných IT systémov na MIRRI SR (ďalej aj ako „technológie“).

1. Aké konkrétne produkty alebo riešenia viete ponúknuť na naplnenie jednotlivých častí predmetu zákazky, teda pre zálohovaciu technológiu, deception technológiu cleanroom technológiu?

2. Do akej miery sú Vami ponúkané riešenia schopné splniť všetky funkčné a nefunkčné požiadavky, uvedené v špecifikácii a opise predmetu zákazky, a ktoré požiadavky považujete za štandardné, resp. za limitujúce pre trh?

3. Máte k dispozícií dostupné ekvivalentné riešenia k požadovaným technológiám a akým spôsobom dokáže preukázať ich funkčnosť tak, aby sa dali pokladať za ekvivalent?

4. Aké sú odporúčané technické a prevádzkové predpoklady pre úspešné nasadenie jednotlivých technológií v prostredí verejného obstarávateľa, najmä s ohľadom na existujúce systémy a integrácie?

5. Sú požadované riešenia technologicky aktuálne, teda sú alebo nie sú zastaralé?

6. Aký harmonogram dodania, implementácie, testovania a uvedenia do prevádzky pre jednotlivé technológie pri rozsahu požadovanom v opise predmetu zákazky je pre Vás reálny?

7. Ktoré požiadavky na implementačné služby, školenia a post-implementačnú podporu považujete za nevyhnutné a ktoré by mohli byť upravené bez dopadu na kvalitu plnenia?

8. Aké kvalifikačné požiadavky na expertov považuje uchádzač za primerané pri plnení takto definovaného predmetu zákazky? Sú navrhované podmienky účasti technickej a odbornej spôsobilosti primerané a vhodné?

9. Aké faktory najviac ovplyvňujú cenu takéhoto riešenia a ktoré položky tvoria najväčší podiel celkovej ceny?

10. Akú percentuálnu hodnotu na cenu zákazky má vyžadovaná 4 alebo 5 ročná záruka pri jednotlivých technológiách a o koľko percent by bola cena zákazky nižšia, ak by verejný obstarávateľ vyžadoval iba 3 ročnú záruku?

11. Po oboznámení sa s opisom predmetu zákazky a zmluvy o dielo, boli by ste ochotný sa zapojiť do takéhoto verejného obstarávania a predložiť ponuku v súlade s týmito podkladmi?

12. Považuje stanovené lehoty na realizáciu diela za primerané? Teda je lehota na dodanie diela do 4 mesiacov podľa bodu 3.2 zmluvy primeraná? Malo by predĺženie tejto lehoty podstatný vplyv na zníženie zmluvnej ceny?

13. Považuje opis predmetu zákazky za nediskriminačný, prípadne považujete niektorú z požiadaviek za diskriminačnú alebo obmedzujúcu hospodársku súťaž?



